सरकार किसी को टारगेट नहीं कर रही : प्रणब  
वित्तमंत्री प्रणब मुखर्जी ने टीम अन्ना के आरोपों को खारिज करते हुए कहा है कि सरकार किसी को भी टारगेट नहीं कर रही है।
वित्तमंत्री प्रणब मुखर्जी ने टीम अन्ना के आरोपों को खारिज करते हुए कहा है कि सरकार किसी को भी टारगेट नहीं कर रही है। टीम अन्ना के सदस्य अरविंद केजरीवाल ने सरकार पर आरोप लगाते हुए कहा था कि सरकार आयकर विभाग के जरिए उन्हें टारगेट कर रही है।  आयकर विभाग ने अरविंद केजरीवाल पर आरोप लगाया है कि स्टडी लीव के बाद ड्यूटी पर नहीं लौटकर केजरीवाल ने बॉण्ड तोड़ा है, इसलिए उन्हें दो साल की सैलरी ब्याज के साथ लौटानी होगी, जो करीब पौने आठ लाख रुपये बनती है।  इसके अलावा उन्होंने कंप्यूटर खरीदने के लिए 50 हजार रुपये लिए थे, जो ब्याज के साथ एक लाख रुपये बनती है। बकाया चुकाने का नोटिस उन्हें अन्ना के अनशन के वक्त दिया गया था। केजरीवाल ने नोटिस की टाइमिंग पर भी सवाल खड़े किए हैं।